Δελτίο Τύπου

**Άνοιξαν οι αιτήσεις στο «Σπουδάζω με Υποτροφία» της Equal Society**

Το κορυφαίο πρόγραμμα υποτροφιών στην Ελλάδα επιστρέφει. Ο 8ος κύκλος του προγράμματος «Σπουδάζω με Υποτροφία» της Equal Society ανοίγει **με τις πρώτες 42 υποτροφίες** και οι ενδιαφερόμενοι έχουν την δυνατότητα να διεκδικήσουν το επόμενο βήμα των σπουδών τους στα μεγαλύτερα εκπαιδευτικά Ιδρύματα της χώρας.

Η βραβευμένη από τον Πρόεδρο της Δημοκρατίας πρωτοβουλία προσφέρει σε νέους και νέες που δεν μπορούν να ανταποκριθούν οικονομικά στις σπουδές τους την ευκαιρία να φοιτήσουν δωρεάν στα κορυφαία δημόσια και ιδιωτικά εκπαιδευτικά Ιδρύματα της επιλογής τους σε μεταπτυχιακές ή προπτυχιακές σπουδές.

Το «Σπουδάζω με Υποτροφία» έχει προσφέρει έως σήμερα 311 υποτροφίες πλήρους φοίτησης αξίας 4,1 εκατομμύριων ευρώ. Με σύνθημα, «ίσες ευκαιρίες και στην εκπαίδευση για όλους» η Equal Society και τα μεγαλύτερα εκπαιδευτικά ιδρύματα της χώρας στέκονται δίπλα στους νέους που αναζητούν το επόμενο ακαδημαϊκό βήμα.

 Οι υποψήφιοι καλούνται να συμπληρώσουν ηλεκτρονικά την αίτηση συμμετοχής τους και όπου αυτό  απαιτείται, την αίτηση του εκπαιδευτικού Ιδρύματος. Η επιλογή των υποψηφίων γίνεται με βάση κοινωνικά, ακαδημαϊκά και οικονομικά κριτήρια. Αναλυτικότερα, οι αιτούντες κατατάσσονται ανάλογα  της συνολικής βαθμολογίας  που έχουν συγκεντρώσει βάσει του [πίνακα κριτηρίων](https://www.e-gnosis.gr/images/eggrafa_spoudazo/pinakas_kritirion_spoudazo.pdf).

Για περισσότερες πληροφορίες για το Πρόγραμμα μπορείτε να καλείτε στο 2117051841 ή να επισκεφθείτε το [www.e-gnosis.gr](http://www.e-gnosis.gr)

Αναλυτικά, **οι πρώτες** **42 υποτροφίες** μεταπτυχιακών και προπτυχιακών που ανακοινώθηκαν είναι οι εξής:

**Μεταπτυχιακές Σπουδές**

|  |
| --- |
| Μία (1) υποτροφία για το full time πρόγραμμα του MBA International Program στο Οικονομικό Πανεπιστήμιο Αθηνών |
| Μία (1)υποτροφία για το full time πρόγραμμα MSc in International Shipping, Finance and Management στο Οικονομικό Πανεπιστήμιο Αθηνών |
| Τέσσερις (4) υποτροφίες στο τμήμα επιλογής του υποψηφίου στο Διεθνές Πανεπιστήμιο της Ελλάδος (Θεσσαλονίκη) |
| Μία (1) υποτροφία πλήρους φοίτησης στο Τμήμα Λογιστικής και Χρηματοοικονομικής στο Πανεπιστήμιο Μακεδονίας |
| Μία (1) υποτροφία για το Μεταπτυχιακό Πρόγραμμα «Εφαρμοσμένες Πολιτικές και Τεχνικές Προστασίας Περιβάλλοντος» στο Πανεπιστήμιο Δυτικής Αττικής |
| Τρείς (3) υποτροφίες για τα μεταπτυχιακά προγράμματα : MSc in Business for Lawyers , MSc in Finance και MSc in Entrepreneurship στο ALBA Graduate Business School ,The American College of Greece |
| Μία (1) υποτροφία  στο Athens Tech College |
| Μία (1) υποτροφία μεταπτυχιακά προγράμματα επιλογής του υποψηφίου στο ΒCA Οικονομικό Κολλέγιο Αθηνών |
| Δύο (2) υποτροφίες επιλογής του υποψηφίου στο Mediterranean College |
| Μία (1) υποτροφία για το Μεταπτυχιακό Πρόγραμμα Executive MBA στο New York College, Αθήνα\* |
| Δεκαπέντε (15) υποτροφίες στην κατεύθυνση του Project Management στο Πανεπιστήμιο Πειραιώς - Κέντρο Ερευνών |

**Προπτυχιακές Σπουδές**

|  |
| --- |
| Μία (1) Υποτροφία στην Ανωτέρα Δραματική Σχολή ΙΑΣΜΟΣ - Μία (1) Υποτροφία στο Θεατρικό Εργαστήρι Αθηνών ΙΑΣΜΟΣ - Μία (1) Υποτροφία στο Θεατρικό Εργαστήρι Θεσσαλονίκης ΙΑΣΜΟΣ |
| Μία (1) Υποτροφία επιλογής του υποψηφίου στο BCA Οικονομικό Κολλέγιο Αθηνών |
| Πέντε (5) Υποτροφίες επιλογής του υποψήφιου στο ΙΕΚ ΔΕΛΤΑ |
| Δύο (2) υποτροφίες επιλογής του υποψηφίου στο ΙΙΕΚ NEW YORK |